544.010

Ordinaziun executiva tar la lescha introductiva tar las leschas federalas davart l'assicuranza da vegls e survivents e davart l'assicuranza d'invaliditad1) (LItLAVS/LAI)

dals 28-05-1993 (versiun dals 01-01-2015)

sa basond sin l'art. 15 al. 3 da la constituziun chantunala2) e sin l'art. 18 da la lescha introductiva3)  tar las leschas federalas davart l'assicuranza da vegls e survivents 4) e davart l'assicuranza d'invaliditad5) (LItLAVS/LAI)

relaschà da la regenza ils 12 d'avrigl 1994

1. L'institut d'assicuranza sociala dal chantun Grischun

Incumbensas

Art.  1 1 A   l'institut   d'assicuranza   sociala   dal   chantun   Grischun   surdat   il   chantun   las suandantas ulteriuras incumbensas:

a)

l'execuziun   da   la   lescha   davart   prestaziuns   supplementaras   chantunalas   tar l'assicuranza da vegls, survivents ed invalids6);

la gestiun da la cassa da cumpensaziun per famiglias dal chantun Grischun;

la controlla davart l'observaziun da l'obligaziun d'avair in'assicuranza e davart l'infurmaziun dals patruns.

b)

c)

Reglament

Art.  2 1 La regenza relascha il reglament davart l'organisaziun da l'institut d'assicuranza sociala, uschenavant che las prescripziuns da la confederaziun permettan quai anc.

1)

remartga   da   la   cumissiun   da   redacziun:   las   indicaziuns   davart   las   persunas,   davart   las funcziuns e davart las professiuns en questa lescha sa refereschan ad omaduas schlattainas

2) en la nova CC art. 32 al. 1; DG 110.100 3) DG 544.100 4) CS 831.10 5) CS 831.20 6) DG 544.300 * tabellas da las modificaziuns a la fin dal relasch

1

544.010

Art.  3 *

…

2. deliberaziun

Art.  4 1 Tar la tractativa a bucca vegn la deliberaziun per regla fatga cun ina votaziun averta. Sche almain in commember pretenda quai, vegn votà per scrutini.

2 Per la deliberaziun ston esser preschents tschintg commembers da la cumissiun administrativa. Per ina deliberaziun valaivla basegni il consentiment da la maioritad dals votants. En cas da paritad da las vuschs decida il president.

3 Conclus pon er vegnir prendids sin la via dal consentiment en scrit, premess ch'in commember na pretendia betg la tractativa a bucca. Las prescripziuns da la tractativa a bucca valan confurm al senn.

Persunal

Art.  5 1 En cas da classificaziuns e da creaziuns da plazzas da lavur sto vegnir consultà l'uffizi   da   persunal.   Tar   collavuraturs   da   l'uffizi   da   la   AI   sto   vegnir   dumandada l'approvaziun da l'autoritad federala cumpetenta.

2 Disposiziuns e conclus da natira dal dretg dal persunal ston vegnir preparads da l'uffizi da persunal.

Filiala

Art.  6 1 La vischnanca elegia il manader da la filiala e ses substitut, e quai cun resalva da l'approvaziun da la direcziun.

2 Nua ch'igl è avant maun ina chanzlia communala duai – sche pussaivel – quella vegnir designada sco filiala. En mintga cas duain esser avant maun las premissas necessarias per ademplir las incumbensas confurm a l'urden.

3 Il manader da la cassa da cumpensaziun ha il dretg da dar directivas a las filialas communalas en il rom da las disposiziuns legalas.

Manaders da filiala fallibels

Art.  7 1 Sch'in   manader   d'ina   filiala   n'ademplescha   betg   u   sch'el   n'ademplescha   betg endretg   las   incumbensas   ch'èn   vegnidas   surdadas   ad   el,   po   la   cumissiun administrativa pretender sia relaschada.

Supplements

Art.  8 1 A las vischnancas vegnan pajads supplements per manar las filialas. In dretg exista mo, sche la filiala vegn manada en moda raziunala e confurma a l'urden.

2 L'autezza dals supplements fixescha la cumissiun administrativa mintga onn tenor basegn.

2

544.010

2. Differentas disposiziuns

Organ da controlla

Art.  9 1 Per controllar las filialas ed ils patruns vegn stgaffì in organ da controlla intern.

2 Cun las controllas dals patruns pon er vegnir incumbensads organs da controlla externs.

Publicaziuns

Art.  10 1 Communicaziuns, ordinaziuns e directivas da l'institut d'assicuranza sociala e da las filialas ston vegnir publitgadas en il fegl uffizial dal chantun ed en autra moda adequata. Cun la publicaziun daventan ellas liantas per mintgin.

Relasch da contribuziuns

Art.  11 1 Dumondas da relasch da contribuziuns ston vegnir inoltradas a la filiala al lieu da domicil. La vischnanca ha da trametter a la cassa da cumpensaziun immediatamain la dumonda ensemen cun sia posiziun.

Utilisaziun dal numer d'assicuranza

Art.  11a * 1 Per ademplir lur incumbensas legalas han ils posts da servetsch da l'administraziun chantunala e l'assicuranza d'edifizis dal Grischun il dretg da duvrar sistematicamain il numer d'assicuranza.

3. Disposiziuns finalas

Art.  12

Midada da relaschs7)

Aboliziun da relaschs

Art.  13 1 Cun l'entrada en vigur da questa ordinaziun vegnan abolidas tut las disposiziuns che stattan en cuntradicziun cun ella, spezialmain:

a)

l'ordinaziun executiva tar la lescha federala davart l'assicuranza da vegls e survivents dals 26 da november 19478);

l'ordinaziun executiva tar la lescha federala davart l'assicuranza d'invaliditad dals 21 da november 19599).

b)

7) Las midadas dal dretg vertent na vegnan betg inditgadas.

8) DG 544.110 9) DG 544.460

3

544.010

Entrada en vigur

Art.  14 1 Questa ordinaziun entra en vigur ensemen cun la lescha introductiva tar las leschas federalas   davart   l'assicuranza   da   vegls   e   survivents   e   davart   l'assicuranza d'invaliditad10).

10) messa en vigur cun CR dals 5 da fanadur 1994 per il 1. da schaner 1995

4

544.010

Tabella da las modificaziuns - tenor conclus

Conclus 28-05-1993 26-10-2010 16-12-2014

Entrada en vigur 01-01-1995 01-12-2010 01-01-2015

Element relasch Art. 11a Art. 3

Modificaziun emprima versiun integraziun aboliziun

Publicaziun en la CUL - - 2014-036

5

544.010

Tabella da las modificaziuns - tenor element

Element relasch Art. 3 Art. 11a

Conclus 28-05-1993 16-12-2014 26-10-2010

Entrada en vigur 01-01-1995 01-01-2015 01-12-2010

Modificaziun emprima versiun aboliziun integraziun

Publicaziun en la CUL - 2014-036 
6